یونانیستان حکومتی اؤلکه‌یه سرمایه یاتیران‌لارا، داشینماز املاک آلان‌لارا وطنداش‌لیق وئرمک نیتینده‌دیر.
بو فورصت‌دن ایستیفاده ائتمک اوچون سرمایه‌نین میقداری ان آزی 2 میلیون یورو اولما‌لی‌دیر. بونونلا یاناشی هر ایل یالنیز 200 وطنداش‌لیق وئریله‌جک. حاضردا یونانیستاندا آوروپا بیرلیگی اؤلکه‌لریندن اولمایان وطنداش‌لار 5 ایللیک یاشاییش ایجازه‌سی آلا بیلرلر. بونون اوچون همین شخص 250 مین یورو دیرینده داشینماز املاک آلما‌لی‌دیر.
قئید ائدک کی، بو کیمی قایدا‌لار اطریش، قیبریس، مالتا و دیگر اؤلکه‌لرده ده مؤوجوددور. آوروپا بیرلیگی‌نین بعضی اؤلکه‌لری وطنداشلیغین بئله وئریلمه‌سینی تنقید ائتمه‌سینه باخمایا‌راق اؤلکه‌لر سرمایچی‌لری جلب ائتمک اوچون موختلیف اصول‌لارا ال آتیرلار.
